র‍্যান্ডল স্টুয়ার্ট নিউম্যান (জন্ম ২৮ নভেম্বর ১৯৪৩) একজন মার্কিন গায়ক-গীতিকার, সঙ্গীত সমন্বয়ক ও সুরকার। তিনি তার দক্ষিণাঞ্চলীয় গায়কী, প্রারম্ভিক আমেরিকানা-প্রভাবিত গান (ব্যঙ্গধর্মী গীতসমৃদ্ধ) এবং বিভিন্ন চলচ্চিত্রের সুরের জন্য বিখ্যাত। রেকর্ডিং শিল্পী হিসেবে তার সবচেয়ে জনপ্রিয় গান হল "শর্ট পিপল" (১৯৭৭), "আই লাভ এল.এ." (১৯৮৩), এবং "ইউ'ভ গট আ ফ্রেন্ড ইন মি" (১৯৯৫)। অন্য শিল্পীরাও তার "মামা টোল্ড মি নট টু কাম" (১৯৬৬), "আই থিংক ইট্‌স গোয়িং টু রেইন টুডে" (১৯৬৮) ও "ইউ ক্যান লিভ ইয়োর হ্যাট অন" (১৯৭২) গানের কভার সংস্করণ দিয়ে অধিকতর সফলতা অর্জন করেছেন।  লস অ্যাঞ্জেলেসে হলিউড চলচ্চিত্র সুরকারদের পরিবারে জন্মগ্রহণকারী নিউম্যান ১৭ বছর বয়স থেকে গান রচনা শুরু করেন। তিনি দ্য ফ্লিটউডস, চিলা ব্ল্যাক, জিন পিটনি ও অ্যালান প্রাইস সেটদের জন্য জনপ্রিয় কিছু গান লিখেন। ১৯৬৮ সালে একক শিল্পী হিসেবে র‍্যান্ডি নিউম্যান অ্যালবাম দিয়ে তার আনুষ্ঠানিক অভিষেক ঘটে। নিউম্যানের চারটি চলচ্চিত্রের বাইরের সুরকৃত অ্যালবাম ইউএস শীর্ষ ৪০ তালিকায় স্থান পায়, সেগুলো হল সেইল অ্যাওয়ে (১৯৭২), গুড ওল্ড বয়েজ (১৯৭৪), লিটল ক্রিমিনালস (১৯৭৭), ও হার্পস অ্যান্ড অ্যাঞ্জেলস (২০০৮)।  নিউম্যান শ্রেষ্ঠ মৌলিক সুর ও  শ্রেষ্ঠ মৌলিক গান বিভাগে ২২টি একাডেমি পুরস্কারের মনোনয়ন অর্জন করেছেন এবং শ্রেষ্ঠ মৌলিক গান বিভাগে দুটি পুরস্কার অর্জন করেন। ফলে তিনি একাডেমি পুরস্কারের সর্বাধিক মনোনয়ন গ্রহীতা পরিবারের একজন। তিনি তিনটি এমি পুরস্কার, সাতটি গ্র্যামি পুরস্কার এবং রেকর্ডিং একাডেমি থেকে গভর্নর্স অ্যাওয়ার্ড অর্জন করেছেন। ২০০৭ সালে ওয়াল্ট ডিজনি কোম্পানি তাকে ডিজনি কিংবদন্তি হিসেবে সম্মানিত করে। ২০০২ সালে সংরাইটার্স হল অব ফেম এবং ২০১৩ সালে রক অ্যান্ড রোল হল অব ফেমে তার নাম অন্তর্ভুক্ত করা হয়।  প্রারম্ভিক জীবন র‍্যান্ডি নিউম্যান ১৯৪৩ সালের ২৮শে নভেম্বর ক্যালিফোর্নিয়া অঙ্গরাজ্যের লস অ্যাঞ্জেলেসে এক ইহুদি পরিবারে জন্মগ্রহণ করেন। তার পিতা আরভিং জর্জ নিউম্যান (১৯১৩-১৯৯০) এবং মাতা অ্যাডেল "ডিক্সি" (বিবাহপূর্ব ফুকস/ফক্স; ১৯১৬-১৯৮৮)। তার পিতামহ ও পিতামহী রাশিয়া থেকে মার্কিন যুক্তরাষ্ট্রে অভিবাসিত হয়ে এসেছিলেন।ম্যাকডোনাল্ড, লরেন্স ই. (২০১৩)। The Invisible Art of Film Music: A Comprehensive History। স্কেয়ারক্রো প্রেস। তার চাচা অ্যালফ্রেড নিউম্যান, এমিল নিউম্যান ও লাইওনেল নিউম্যান সুরকার ছিলেন, এবং চাচাতো ভাই ডেভিড নিউম্যান ও টমাস নিউম্যান এবং চাচাতো বোন মারিয়া নিউম্যানও সুরকার।  তিনি ১১ বছর বয়স পর্যন্ত লুইজিয়ানার নিউ অর্লিন্সে বসবাস করেন। এরপর তিনি লস অ্যাঞ্জেলেসে ফিরে আসেন এবং সেখানে ইউনিভার্সিটি হাই স্কুলে পড়াশোনা করেন। তিনি ক্যালিফোর্নিয়া বিশ্ববিদ্যালয়, লস অ্যাঞ্জেলেসে সঙ্গীত বিষয়ে অধ্যয়ন করেন, কিন্তু স্নাতক সম্পন্ন করার এক বছর পূর্বে বিশ্ববিদ্যালয় ত্যাগ করেন।  তথ্যসূত্র  বহিঃসংযোগ  বিষয়শ্রেণী:১৯৪৩-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন গায়ক বিষয়শ্রেণী:২০শ শতাব্দীর মার্কিন পিয়ানোবাদক বিষয়শ্রেণী:২০শ শতাব্দীর মার্কিন সুরকার বিষয়শ্রেণী:২১শ শতাব্দীর মার্কিন সঙ্গীতশিল্পী বিষয়শ্রেণী:২১শ শতাব্দীর মার্কিন পিয়ানোবাদক বিষয়শ্রেণী:২১শ শতাব্দীর মার্কিন সুরকার বিষয়শ্রেণী:রুশ ইহুদি বংশোদ্ভূত মার্কিন ব্যক্তি বিষয়শ্রেণী:মার্কিন গায়ক-গীতিকার বিষয়শ্রেণী:মার্কিন চলচ্চিত্র সুরকার বিষয়শ্রেণী:মার্কিন টেলিভিশন সুরকার বিষয়শ্রেণী:মার্কিন পুরুষ সুরকার বিষয়শ্রেণী:মার্কিন নাস্তিক বিষয়শ্রেণী:ক্যালিফোর্নিয়ার গীতিকার বিষয়শ্রেণী:ক্যালিফোর্নিয়ার ডেমোক্র্যাট বিষয়শ্রেণী:লস অ্যাঞ্জেলেসের লেখক বিষয়শ্রেণী:লস অ্যাঞ্জেলেসের সঙ্গীতজ্ঞ বিষয়শ্রেণী:ওয়ার্নার রেকর্ডসের শিল্পী বিষয়শ্রেণী:ওয়াল্ট ডিজনি রেকর্ডসের শিল্পী বিষয়শ্রেণী:কলাম্বিয়া রেকর্ডসের শিল্পী বিষয়শ্রেণী:ড্রিমওয়ার্কস রেকর্ডসের শিল্পী বিষয়শ্রেণী:রিপ্রাইজ রেকর্ডসের শিল্পী বিষয়শ্রেণী:শ্রেষ্ঠ মৌলিক গান বিভাগে একাডেমি পুরস্কার বিজয়ী বিষয়শ্রেণী:প্রাইমটাইম এমি পুরস্কার বিজয়ী বিষয়শ্রেণী:গ্র্যামি পুরস্কার বিজয়ী বিষয়শ্রেণী:নিউম্যান পরিবার (সঙ্গীত) বিষয়শ্রেণী:অ্যানি পুরস্কার বিজয়ী বিষয়শ্রেণী:ইহুদি সঙ্গীতশিল্পী বিষয়শ্রেণী:২০শ শতাব্দীর মার্কিন পুরুষ সঙ্গীতজ্ঞ বিষয়শ্রেণী:২০শ শতাব্দীর মার্কিন সঙ্গীতশিল্পী বিষয়শ্রেণী:২১শ শতাব্দীর মার্কিন ইহুদি বিষয়শ্রেণী:২১শ শতাব্দীর মার্কিন পুরুষ সঙ্গীতজ্ঞ বিষয়শ্রেণী:শ্রেষ্ঠ মৌলিক গানের গীতিকারের জন্য একাডেমি পুরস্কার বিজয়ী বিষয়শ্রেণী:ইহুদি মার্কিন নাস্তিক বিষয়শ্রেণী:লুইজিয়ানার ইহুদি